# Gene Hackman

| Gene Hackman |
| --- |
| Hackman na potpisivanju knjiga u Albuquerqueu 2008 |
| Biografske informacije |
| Rođenje | Eugene Allen Hackman (1930-januara-30)30. januara 1930. San Bernardino, SAD |
| Smrt | 18. februara 2025. (dob: 95) Santa Fe, SAD |
| Supružnik | Fay Maltese (1956–1986) Betsy Arakawa (1991-2025) |
| Opus |
| Djelatni period | 1961-2004 |
|  |
|

| Nagrade |
| --- |
| **Najbolji glumac** 1971 *The French Connection* **Najbolji sporedni glumac** 1992 *Unforgiven* |

 |
|  |

**Eugene Allen "Gene" Hackman** (San Bernandino, 30. siječnja 1930. – Santa Fe, oko 18. veljače 2025.), američki filmski glumac, dvostruki dobitnik Oscara. Karijeru je započeo početkom šezdesetih u filmovima kao što su *Bonnie i Clyde*, a 1971. je osvojio prvog Oscara za ulogu u filmu *Francuska veza*. Od tada se nastavio pojavljivati u velikim holivudskim filmovima.

## Biografija

### Rani život

Hackman je rođen 1930. u San Bernardinu, u Kaliforniji kao dijete Eugenea Ezre Hackmana, zaposlenika u tiskari novina, i Lynde Gray. Roditelji su mu se razveli dok je još bio dijete te se selio iz jednog grada u drugi, da bi se konačno smjestio u Danvilleu, u Illinoisu, gdje je živio s bakom, Beatrice Gray. His mother died in 1962, as a result of a fire she accidentally set while smoking. Sa 16 godina se pridružio marincima gdje je služio tri godine. Kasnije se preselio u New York gdje je imao više manjih poslova prije nego što je počeo studirati televiziju i novinarstvo na Sveučilištu Illinois.

### Karijera

#### 1960-te

Odlučio se za glumu kada je već prešao 30 godina te se pridružio Pasadena Playhouseu u Kaliforniji. Tamo se sprijateljio s još jednim glumcem, Dustinom Hoffmanom. Obojica su se smatrali autsajderima te su ih mnogi okarakterizirali kao „najmanje vjerojatni da postignu uspjeh“. Hackman se vratio u New York te honorarno radio kao vratar gdje je sreo omraženog instruktora koji mu je još jednom ponovio da “nikada neće uspjeti”.

Ipak, Hackman je počeo nastupati u manjim broadwayskim predstavama. Njegov prvi film bio je *Lillith* iz 1964. Nastupom u krimi klasiku *Bonnie i Clyde* bio je prvi put nominiran za Oscar za najboljeg sporednog glumca.

#### 1970-te

1970. je ponovno nominiran za istu nagradu, ovaj put za film *Nikad nisam pjevao svom ocu*, gdje je nastupio zajedno s Melvynom Douglasom i Estelle Parsons. Sljedeće godine je osvojio nagradu za najboljeg glumca za nezaboravnu izvedbu u *Francuskoj vezi* u ulozi Popeyea Dolyea koja je označila prijelaz na glavne uloge. Uslijedile su glavne uloge u *Posejdonovoj avanturi* (1972.) i *Prisluškivanju* (1974.) Francisa Forda Coppole za koje je bio nominiran za nekoliko Oscara. Iste godine se pojavio u jednoj od svojih najslavnijih komičarskih uloga kao Slijepac u *Mladom Frankensteinu*. Kasnije je bio član zvjezdane glumačke ekipe u ratnom filmu *Nedostižni most* (1977.) te utjelovio Lexa Luthora u *Supermanu* (1978.) i *Supermanu 2* (1980.).

#### 1980te

Krajem osamdesetih, Hackman je već bio afirmirani glumac koji je nastupao u glavnim, ali i u sporednim ulogama. 1988. je priskrbio još jednu nominaciju za najboljeg glumca za film *Mississippi u plamenu*. Osim toga, pojavio se u filmovima kao što su *Crveni*, *Pod paljbom*, *Hoosiers* i *Palica 21*.

#### 1990-te

1990. se podvrgnuo operaciji srca koja ga je neko vrijeme udaljila od filma iako je pronašao vremena za remake filma *Uski prolaz*. 1992. je glumio šerifa Billa Daggetta u vesternu Clinta Eastwooda, *Nepomirljivi*, koji mu je donio drugog Oscara, ovaj put za najboljeg sporednog glumca. 1995. je igrao Johna Heroda u filmu *Brzi i mrtvi*, kao i kapetana Franka Ramseyja u filmu *Grimizna plima*. 1998. je u *Državnom neprijatelju* imao sličnu ulogu kao u *Prisluškivanju*.

#### 2000-te

U filmu *Pljačka* je nastupio kao vremešni profesionalni lopov koji je prisiljen upustiti se u jednu od posljednjih pljački. Osim toga, pojavio se i u filmovima prepunima glumačkih zvijezda, *Obitelj čudaka* i *Odbjegla porota*.

### Privatni život

Hackamnova prva supruga bila je Faye Maltese. Dobili su troje djece, Christophera Allena, Elizabeth Jean i Leslie Anne, ali su se razveli 1986., nakon 30 godina braka. Hackman se 1991. oženio s Betsy Arakawa Žive u Santa Feu, u Novom Meksiku. 7. srpnja 2004. je dao eksluzivni intervju Larryju Kingu u kojem je rekao kako više ne namjerava snimati filmove te vjeruje kako mu je glumačka karijera završila.

## Filmografija

| Godina
 | Film
 | Uloga
 | Bilješke
 |
| --- | --- | --- | --- |
| 1961.
 | *Mad Dog Coll* | Policajac
 | nepotpisan
 |
| 1964.
 | *Lilith* | Norman
 |  |
| 1966.
 | *Havaji* | Dr. John Whipple
 |  |
| 1967.
 | *Banning* | Tommy Del Gaddo
 |  |
| *Community Shelter Planning* | Donald Ross
 |  |
| *A Covenant with Death* | Harmsworth
 |  |
| *First to Fight* | Narednik Tweed
 |  |
| *Bonnie i Clyde* | Buck Barrow
 | Nominiran - Oscar za najboljeg sporednog glumca
 |
| 1968.
 | *The Split* | Detektiv Walter Brill
 |  |
| 1969.
 | *Riot* | Red Fraker
 |  |
| *The Gypsy Moths* | Joe Browdy
 |  |
| *Downhill Racer* | Eugene Claire
 |  |
| *Marooned* | Buzz Lloyd
 |  |
| 1970.
 | *Nikad nisam pjevao svom ocu* | Gene Garrison
 | Nominiran - Oscar za najboljeg sporednog glumca
 |
| 1971.
 | *Doctors' Wives* | Dr. Dave Randolph
 |  |
| *The Hunting Party* | Brandt Ruger
 |  |
| *Francuska veza* | Detektiv Jimmy 'Popeye' Doyle
 | Oscar za najboljeg glavnog glumca; BAFTA; Zlatni globus
 |
| 1972.
 | *Prime Cut* | Mary Ann
 |  |
| *Posejdonova avantura* | Otac Frank Scott
 |  |
| *Cisco Pike* | Narednik Leo Holland
 |  |
| 1973.
 | *Strašilo* | Max Millan
 |  |
| 1974.
 | *Prisluškivanje* | Harry Caul
 | Nominiran - BAFTA; Nominiran - Zlatni globus
 |
| *Mladi Frankenstein* | Slijepac (Harold)
 |  |
| *Zandy's Bride* | Zandy Allan
 |  |
| 1975.
 | *Francuska veza 2* | Detektiv Jimmy 'Popeye' Doyle
 | Nominiran - BAFTA; Nominiran - Zlatni globus
 |
| *Lucky Lady* | Kibby Womack
 |  |
| *Night Moves* | Harry Moseby
 |  |
| *Bite the Bullet* | Sam Clayton
 |  |
| 1977.
 | *Domino Principle* | Roy Tucker
 |  |
| *Nedostižni most* | General-bojnik Stanislaw F. Sosabowski
 |  |
| *March or Die* | Bojnik William Sherman Foster
 |  |
| 1978.
 | *Superman* | Lex Luthor
 | Nominiran - BAFTA
 |
| 1980.
 | *Superman 2* | Lex Luthor
 |  |
| 1981.
 | *Cijele noći* | George Dupler
 |  |
| *Crveni* | Pete Van Wherry
 |  |
| 1983.
 | *Pod paljbom* | Alex Grazier
 | Nominiran - Zlatni globus
 |
| *Two of a Kind* | Glas Boga
 | nepotpisan
 |
| *Iznimna hrabrost* | Pukovnik Cal Rhodes
 |  |
| 1984.
 | *Eureka* | Jack McCann
 |  |
| *Misunderstood* | Ned Rawley
 |  |
| 1985.
 | *Dvaput u životu* | Harry MacKenzie
 | Nominiran - Zlatni globus
 |
| *Meta* | Walter Lloyd/Duncan (Duke) Potter
 |  |
| 1986.
 | *Moć* | Wilfred Buckley
 |  |
| *Hoosiers* | Trener Norman Dale
 |  |
| 1987.
 | *Bez izlaza* | Ministar obrane David Brice
 |  |
| *Superman 4* | Lex Luthor
 |  |
| 1988.
 | *Palica 21* | Pukovnik Iceal Hambleton
 |  |
| *Mississippi u plamenu* | Agent Rupert Anderson
 | Nominiran - Oscar za najboljeg glavnog glumca; Nominiran - Zlatni globus
 |
| *Druga žena* | Larry Lewis
 |  |
| *Full Moon in Blue Water* | Floyd
 |  |
| *Split Decisions* | Dan McGuinn
 |  |
| 1989.
 | *Pošiljka* | Narednik Johnny Gallagher
 |  |
| 1990.
 | *Ludi murjaci* | MacArthur Stern
 |  |
| *Razglednice s ruba* | Lowell Kolchek
 |  |
| *Uski prolaz* | Robert Caulfield
 |  |
| 1991.
 | *Sudski postupak* | Jedediah Tucker Ward
 |  |
| *Company Business* | Sam Boyd
 |  |
| 1992.
 | *Nepomirljivi* | Little Bill Daggett
 | Oscar za najboljeg sporednog glumca; BAFTA; Zlatni globus
 |
| 1993.
 | *Tvrtka* | Avery Tolar
 |  |
| *Geronimo: Američka legenda* | General George Crook
 |  |
| 1994.
 | *Wyatt Earp* | Nicholas Earp
 |  |
| 1995.
 | *Brzi i mrtvi* | John Herod
 |  |
| *Grimizna plima* | Kapetan Frank Ramsey
 |  |
| *Uhvatite maloga* | Harry Zimm
 |  |
| 1996.
 | *Krletka* | Senator Kevin Keeley
 |  |
| *Pod svaku cijenu* | Dr. Lawrence Myrick
 |  |
| *Komora* | Sam Cayhall
 |  |
| 1997.
 | *Neograničena moć* | Predsjednik Allen Richmond
 |  |
| 1998.
 | *Sumrak* | Jack Ames
 |  |
| *Državni neprijatelj* | Brill
 |  |
| *Mravi* | General Mandible
 |  |
| 2000.
 | *Pod sumnjom* | Henry Hearst
 |  |
| *Zamjene* | Jimmy McGinty
 |  |
| 2001.
 | *Srcolomke* | William B. Tensy
 |  |
| *Pljačka* | Joe Moore
 |  |
| *Obitelj čudaka* | Royal Tenenbaum
 | Zlatni globus
 |
| *Iza neprijateljskih linija* | Admiral Leslie McMahon Reigart
 |  |
| 2003.
 | *Odbjegla porota* | Rankin Fitch
 |  |
|  |  | Zlatni globus - Nagrada Cecil B. DeMille
 |
| 2004.
 | *Rat za gradonačelnika* | Monroe Cole
 |  |

## Izvori

## Vanjske veze

* Gene Hackman na sajtu IMDb
* Gene Hackman na Internet Broadway Database (`en`)
* Gene Hackman na TV.com